***Вогненнымі дарогамі вайны***

Звыш пяцітысяч кіраўчан змагаліся на франтах Вялікай Айчыннай вайны. Яны абаранялі Маскву і Ленінград, удзельнічалі ў Сталінградскай і Курскай бітвах, вызвалялі родную Беларусь, народы Еўропы, штурмавалі Берлін. I куды б ні кідалі франтавыя дарогі, яны ваявалі самааддана, не шкадуючы ні сіл, ні жыцця. Многія з іх узнагароджаны ордэнамі і медалямі. Аб баявым шляху некаторых абаронцаў Радзімы знойдзены болып падрабязныя звесткі.

БУСЕЛ Сцяпан Апанасавіч

3 першых дзён вайны змагаўся ў складзе мотастралковага баталь ёна 16-й асобнай танкавай брыгады. За праяўленую мужнасць пры абароне г.Волхава і Волхаўскай гідраэлектрастанцыі восенню і зімой 1941 — 42 г.г. атрымаў першую баявую ўзнагароду — медаль «За адвагу». У якасці камандзіра мінамётнага разліку, узвода, роты С.А.Бусел удзельнічаў у многіх баях. За ўмелае кіраўніцтва падраздзяленнем, праяўленыя храбрасць і адвагу пры прарыве блакады г. Ленінграда быў узнагароджаны ордэнам Чырвонай Зоркі. За ўдзел у разгроме групы армій «Поўнач», вызваленне Ленінградскай і Калінінскай абласцей атрымаў другі ордэн Чырвонай Зоркі. Чацвёртую баявую ўзнагароду — ордэн Айчыннай вайны 2-й ступені С.А.Бусел атрымаў за ўдзел у вызваленні Прыбалтыкі.

БЯЛЯЎСКІ Віктар Апанасавіч

Прайшоў баявы шлях ад Масквы да Берліна, неаднаразова глядзеў смерці ў твар. Нават калі лічылі загінуўшым, вяртаўся ў строй. Мае чатырнаццаць узнагарод, сярод якіх ордэн Чырвонага Сцяга, тры ордэны Чырвонай Зоркі, два Айчыннай вайны.

ЗАЙЦАЎ Канстанцін Дзмітрыевіч

Першы бой, у якім ён удзельнічаў, адбыўся на Магілёўшчыне. Шлях на захад пачаў з берагоў Волгі, вызваляў Гомелынчыну, Полыпчу, потым — штурм Берліна і вызваленне Прагі. 9 мая 1945 г. быў цяжка паранены, доўга лячыўся. Указам Прэзідыума Вярхоўнага Савета СССР ад 19 красавіка 1945 г. гвардыі маёр К.Д.Зайцаў узнагароджаны ордэнам Кутузава 2-й ступені. Гэта адна з пяці высокіх баявых узнагарод, якія ён атрымаў.

ЗУБАЎ Аляксей Іванавіч

У чэрвені 1943 г. юнаком прыйшоў у партызанскі полк № 20 імя I.В.Сталіна. А ў лістападзе ўдзельнічаў у аперацыі па разгрому варожага эшалона на чыгунцы Брэст — Масква, за што быў узнагароджаны меда- лём «За адвагу». Пасля злучэння з часцямі Чырвонай Арміі добраахвотнікам уступіў у яе рады і ў складзе 12-й гвардзейскай дывізіі вызваляў Брэст, Рыгу, Варшаву, удзельнічаў у штурме Берліна. Вайну закончыў на Эльбе камандзірам кулямётнага разліку. Тройчы паранены. Узнагароджаны ордэнам Славы 2-й ступені, медалямі.

ІВАНІЦКІ Іван Гаўрылавіч

Абараняў Маскву, прымаў удзел у Арлоўска-Курскай бітве, вызваляў Кіраўскі раён, Мінск. У складзе знішчальнага супрацьтанкавага дывізіёна змагаўся пад Беластокам, фарсіраваў раку Нараў, браў Кенігсберг, удзельнічаў у наступленні савецкіх войскаў на Берлінскім напрамку. Дзень Перамогі сустрэў у Брандэнбургу. Ратны шлях адважнага воіна адзначаны ордэнамі Чырвонай Зоркі і Айчыннай вайны 2-й ступені, медалямі.

ІВАНІЦКІ Сцяпан Сцяпанавіч

Прайшоў франтавымі дарогамі ад Целяхан да Эльбы. Пад Магілёвам знішчаў варожыя дэсанты. Потым былі Курская дуга, Арол, родная Беларусь. У складзе 737-га аўтамабільнага батальёна вызваляў Кіраўскі раён. Вайну закончыў на Эльбе.

ІЛЫН Пётр Мікалаевіч

Яго баявы шлях пачаўся на Паўднёва-Заходнім фронце. 3 1942 г. намеснік эскадрыллі штурмавой авіяцыі, камандзір эскадрыллі штурмавікоў на 2-м Беларускім фронце. За ўзорнае выкананне баявых заданняў, асабістую мужнасць ён узнагароджаны ордэнамі Чырвонага Сцяга, Чырвонай Зоркі, Айчыннай вайны 2-й ступені, медалём. У мірны час прысвяціў сябе вайсковай службе.

КАВАЛЕНКА Міхаіл Рыгоравіч

Яго першы бой быў пад Беластокам. За мужнасць і адвагу, праяўленыя пры вызваленні Варшавы, быў узнагароджаны медалём «За адвагу». У мінамётнай роце ён быў карэкціроўшчыкам агню. Аднойчы на тэрыторыі Полынчы пад шквальным агнём ворага іх падраздзяленне несла вялікія страты. Калі загінуў кулямётны разлік, становішча стала крытычным. Тады Міхаіл падпоўз да кулямёта і той зноў запрацаваў. Усе атакі ворага былі адбіты. За гэты подзвіг М.Р.Каваленка быў узнагароджаны ордэнам Чырвонага Сцяга. Пазней да гэтай узнагароды прыбавілі ордэн Айчыннай вайны 1-й ступені, медалі.

КАНАПЛЁЎ Іван Фёдаравіч

Вялікую Айчынную вайну сустрэў на граніцы з Фінляндыяй, дзе служыў у 474-м зенітным палку. Былі жорсткія, кровапралітныя баі пад Выбаргам, на Пскоўскім напрамку пры адступленні да г.Луга. У складзе 47-й артылерыйскай брыгады абараняў г. Ленінград. Пасля прарыву блакады франтавыя дарогі прывялі да Нарвы, Пскова, Выбара. Узнагароджаны ордэнам Айчыннай вайны 2-й ступені.

КЛІМОВІЧ Конан Антонавіч

Удзельнічаў у абароне Магілёва, Арла, Масквы, у баях на Паўночна-Заходнім і Прыбалтыйскім франтах, у вызваленні Беларусі. Быў тройчы паранены. Баявыя ўзнагароды — ордэны Чырвонай Зоркі, Айчыннай вайны 1-й ступені, Славы 3-й ступені, медаль.

ЛАГОЙКА Андрэй Максімавіч

Абараняў Маскву на Валакаламскім і Мажайскім напрамках, вызваляў Польшчу, Чэхаславакію, прымаў удзел у Берлінскай аперацыі. Прайшоў шлях ад салда та да афіцэра. Узнагароджаны ордэнамі Чырвонай Зоркі, Айчыннай вайны 2-й ступені, медалямі.

ЛАЎРЫНЕНКА Васіль Васілевіч

Служыў у 414-м аўтабронетанкавым батальёне 8-й арміі Прыбалтыйскай асобай ваеннай акругі. У 1941 — 43 гг. на фронце ў якасці намесніка, потым палітрука роты. У баях пад Ноўгарадам атрымаў цяжкае раненне. Узнагароджаны ордэнамі Чырвонай Зоркі, Айчыннай вайны 1-й і 2-й ступеняў, пасля вайны ордэнам Працоўнага Чырвонага Сцяга, медалямі.

МУРАШКА Аляксей Сяргеевіч

Вайну сустрэў будучы курсантам Лепельскага мінамётнага вучылішча. Удзельнічаў у абароне Масквы. Пад Навафамінскам быў цяжка паранены. Пасля шпіталю трапляе ў г.Алма-Ата камандзірам батарэі 160-га асобнага мінамётнага дывізіёна 38-й стралковай дывізіі, якую ў пачатку сакавіка 1942 г. перакінулі пад г. Харкаў. За ўдзел у Сталінградскай бітве А.С.Мурашка быў узнагароджаны медалём «За баявыя заслуп». Удзельнічаў у вызваленні Украіны, Малдавіі, Румыніі, Балгарыі, Югаславіі, Венгрыі. Вайну закончыў у Аўстрыі. Узнагароджаны ордэнамі Чырвонай Зоркі, Айчыннай вайны 1-й ступені, двума ордэнамі Айчыннай вайны 2-й ступені, медалямі.

ПАТАПАЎ Пётр Фядосавіч

Першы бой прыняў пад Смаленскам. Змагаўся пад Вязьмай, Ленінградам. Двойчы быў цяжка паранены. Узнагароджаны ордэнам Чырвонай Зоркі і медалямі.

ПАТАПЕНКА Аляксей Паўлавіч

3 часці, у якой ён ваяваў, у праўленне калгаса Стараселле прыйшло пісьмо:

«Дарагія сябры!

Вы вырасцілі свайго сына, героя Перамогі Аляксея Паўлавіча Патапенку. Знаходзячыся ў радах Чырвонай Арміі, ён мужна і храбра змагаўся з нямецкімі захопнікамі. Неаднаразова хадзіў у тьш ворага і мужна адбіваў варожыя атакі. 25 красавіка 1945 года, калі фашысты пайшлі ў контратаку, Патапенка асабіста знішчыў 6 гітлераўцаў і афіцэра, а 9 салдат узяў у палон. За гэта камандаванне аб’явіла яму падзяку і прадставіла да ўрадавай узнагароды. I такіх подзвігаў шмат на рахунку Патапенкі. Просім гэтае пісьмо зачытаць перад калгаснікамі...»

Пісьмо было перададзена на памяць яго жонцы і дзецям.

**ПАЎЛОЎСКІ Аляксандр Аляксандравіч**

3 першых дзён вайны да яе пераможнага завяршэння правёў за рулём машыны ЗІС-5. Падвозіў снарады да танкаў, пад бамбёжкамі эвакуіраваў у тыл цяжкапараненых. Удзельнічаў у бітве пад Арлом, вызваляў ад нямецка-фашысцкіх захопнікаў Беларусь, Польшчу, у складзе 34-й асобай аўтароты 129-й танкавай брыгады фарсіраваў Днепр і Сож, удзельнічаў у штурме Берліна. Узнагароджаны двума ордэнамі Чырвонай Зоркі, медалямі.

ПІНЧУК Павел Максімавіч

У першыя дні вайны, будучы курсантам Мінскага пяхотнага вучылішча, тушыў пажары, змагаўся з дыверсантамі, дапамагаў эвакуіраваць дзяржаўную маёмасць. Потым ваяваў на Калінінскім, 2-м Прыбалтыйскім франтах. У мірныя часы каля 30 гадоў аддаў вайсковай службе — стаў ветэранам касмадрома Байканур, членам федэрацыі касманаўцікі. Узнагароджаны ордэнамі Чырвонай Зоркі, Айчыннай вайны 2-й ступені, «Знак Пашаны», медалямі.

САЛАЎЁЎ Васіль Прохаравіч

3 першага да апошняга дня вайны знаходзіўся на фронце, быў тройчы паранены, кантужаны. Сталінград і фарсіраванне Дняпра, Курская дуга і Будапешт — вось далёка не поўны пералік яго баявых паходаў. Трыццаць гадоў аддаў палкоўнік В.П.Салаўёў вайсковай службе. Мае 18 урадавых узнагарод, сярод якіх ордэны Аляксандра Неўскага і Багдана Хмяльніцкага, два ордэны баявога Чырвонага Сцяга і два Чырвонай Зоркі.

**ТРАЦЭЎСКІ Уладзімір Адамавіч**

Быў мабілізаваны ў пачатку вайны і больш двух гадоў ваяваў на Заходнім фронце. Пасля заканчэння ў 1944 г.Мурамскага ваеннага вучылішча сувязі ваяваў на 1-м і 3-м Беларускіх франтах, камандаваў ротай сувязі. Узнагароджаны двума ордэнамі Чырвонай Зоркі, Айчыннай вайны 1-й і 2-й ступені, медалямі.

ЦІХАНАВЕЦ Уладзімір Фядосавіч

Калі пачалася вайна, працаваў на ваенным заводзе ў г. Магілёве, трапіў у партызаны. Потым ваяваў на подступах да р.Одэр, дзе за знішчэнне варожага кулямётнага разліку быў узнагароджаны медалём «За адвагу». Пасля захопу ў палон двух нямецкіх афіцэраў — «языкоў» на грудзі салдата з’явіўся ордэн Славы 3-й ступені. Яго франтавыя дарогі прайшлі праз Беларусь, Прыбалтыку, Полыпчу. Быў цяжка паранены. Адзначаны так- сама ордэнам Айчыннай вайны 1-й ступені, іншымі ўзнагародамі.

*Падрыхтавала В.Аўдзеева*